title: Decizia (PESC) 2015/818 a Consiliului din 26 mai 2015 de modificare a Deciziei 2011/137/PESC privind măsuri restrictive având în vedere situația din Libia

text:
               27.5.2015

               RO

               Jurnalul Oficial al Uniunii Europene

               L 129/13

         DECIZIA (PESC) 2015/818 A CONSILIULUI
   din 26 mai 2015
   de modificare a Deciziei 2011/137/PESC privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 28 februarie 2011, Consiliul a adoptat Decizia 2011/137/PESC (1).

               (2)

               De atunci, Consiliul și-a exprimat în mod repetat îngrijorarea profundă privind deteriorarea situației din Libia și, în special, privind violența și instabilitatea larg răspândite.

               (3)

               La 27 august 2014, Consiliul de Securitate al Organizației Națiunilor Unite a adoptat Rezoluția (RCSONU) 2174 (2014), care a urmat rezoluțiilor sale precedente privind Libia începând cu RCSONU 1970 (2011). RCSONU 2174 (2014) a condamnat luptele în desfășurare conduse de grupările armate și incitarea la violență în Libia și a introdus noi măsuri restrictive împotriva persoanelor și a entităților implicate în acte care amenință pacea, securitatea sau stabilitatea în Libia sau care sprijină astfel de acte ori care împiedică sau subminează finalizarea cu succes a tranziției sale politice.

               (4)

               La 6 martie 2015, Consiliul a adoptat Decizia (PESC) 2015/382 (2) care a extins aplicarea interdicțiilor de călătorie și a măsurilor de înghețare a activelor care se aplică persoanelor și entităților enumerate în anexele II și IV la Decizia 2011/137/PESC, pentru a include persoane și entități implicate în acte care amenință pacea, stabilitatea sau securitatea în Libia sau care sprijină astfel de acte ori care împiedică sau subminează finalizarea cu succes a tranziției sale politice.

               (5)

               La 16 martie 2015, Consiliul a concluzionat că Libia se află într-un moment de cumpănă. A reamintit că numai printr-o soluție politică se pot obține progrese durabile și se poate contribui la pace și stabilitate în Libia și a menționat, printre altele, că este important să nu aibă loc acțiuni care pot exacerba diviziunile existente.

               (6)

               De asemenea, Consiliul a condamnat acțiunile îndreptate împotriva activelor naționale, a instituțiilor financiare și a resurselor naturale ale Libiei, care riscă să priveze poporul libian de beneficiile dezvoltării durabile a țării lor.

               (7)

               La 27 martie 2015, Consiliul de Securitate al Organizației Națiunilor Unite a adoptat RCSONU 2213 (2015), care a stabilit, printre altele, anumite modificări privind criteriile pentru includerea pe listă în ceea ce privește interdicțiile de călătorie și măsurile de înghețare a activelor.

               (8)

               Comitetul Consiliului de Securitate înființat în temeiul RCSONU 1970 (2001) a actualizat lista persoanelor și a entităților cărora li se aplică interdicții de călătorie și măsuri de înghețare a activelor.

               (9)

               Criteriile pentru aplicarea interdicțiilor de călătorie și a măsurilor de înghețare a activelor, astfel cum sunt prevăzute în RCSONU 2213 (2015), ar trebui să se extindă și la anumite alte persoane și entități care nu intră sub incidența anexelor I sau III la Decizia 2011/137/PESC.

               (10)

               Persistă amenințarea pentru pace, stabilitate sau securitate în Libia, iar finalizarea cu succes a tranziției politice a Libiei continuă să fie periclitată sau împiedicată, printre altele inclusiv din cauza exacerbării diviziunilor existente, de către persoane și entități a căror implicare în politicile represive ale fostului regim al lui Muammar QADHAFI în Libia sau a căror asociere în alt mod cu acel regim a fost identificată, precum și a faptului că, în cea mai mare parte, aceste persoane și entități nu au fost trase la răspundere pentru acțiunile lor.

               (11)

               Amenințarea este generată și de persoanele și entitățile care dețin sau au sub control fonduri ale statului libian însușite în mod ilegal în timpul fostului regim al lui Muammar QADHAFI în Libia, care ar putea fi folosite pentru a amenința pacea, stabilitatea sau securitatea Libiei ori pentru a împiedica sau a submina finalizarea cu succes a tranziției sale politice.

               (12)

               Având în vedere gravitatea situației din Libia și ținând seama cu precădere de riscurile sus-menționate, criteriile pentru aplicarea interdicțiilor de călătorie și a măsurilor de înghețare a activelor persoanelor și entităților enumerate în anexele II și IV la Decizia 2011/137/PESC ar trebui modificate.

               (13)

               Decizia 2011/137/PESC ar trebui prin urmare să fie modificată în mod corespunzător.

               (14)

               Se impun acțiuni suplimentare din partea Uniunii pentru a pune în aplicare unele din aceste modificări,

         ADOPTĂ PREZENTA DECIZIE:
   Articolul 1
   Decizia 2011/137/PESC se modifică după cum urmează:

               1.

               Articolul 5 se înlocuiește cu următorul text:
               „Articolul 5
               (1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor desemnate și cărora li se aplică interdicțiile de călătorie stabilite de Consiliul de Securitate sau de Comitet în conformitate cu punctul 22 din RCSONU 1970 (2011), punctul 23 din RCSONU 1973 (2011), punctul 4 din RCSONU 2174 (2014) și punctul 11 din RCSONU 2213 (2015), astfel cum sunt enumerate în anexa I.
               (2)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor:

                           (a)

                           implicate sau complice la ordonarea, controlarea sau conducerea în alt mod a săvârșirii de încălcări grave ale drepturilor omului împotriva populației din Libia, inclusiv prin implicarea sau complicitatea la planificarea, comandarea, ordonarea sau conducerea de atacuri, cu încălcarea dreptului internațional, inclusiv de bombardamente aeriene, împotriva populației și a instalațiilor civile sau al persoanelor care acționează pentru sau în numele acestora sau la ordinul acestora;

                           (b)

                           a căror implicare în politicile represive ale fostului regim al lui Muammar QADHAFI în Libia sau a căror asociere în alt mod în trecut cu acel regim a fost identificată și care reprezintă o amenințare permanentă pentru pace, stabilitate sau securitate în Libia ori pentru finalizarea cu succes a tranziției politice a Libiei;

                           (c)

                           implicate în acte care amenință pacea, stabilitatea sau securitatea în Libia sau care sprijină astfel de acte ori care împiedică sau subminează finalizarea cu succes a tranziției sale politice, inclusiv prin:

                                       (i)

                                       planificarea, conducerea sau comiterea de acte care încalcă dreptul internațional aplicabil în domeniul drepturilor omului sau dreptul internațional umanitar ori de acte care constituie încălcări ale drepturilor omului în Libia;

                                       (ii)

                                       atacuri împotriva oricărui aeroport, gară sau port maritim în Libia sau împotriva unei instituții ori infrastructuri a statului libian sau împotriva oricărei misiuni străine din Libia;

                                       (iii)

                                       acordarea de sprijin grupărilor armate sau rețelelor infracționale prin exploatarea ilicită a țițeiului sau a altor resurse naturale din Libia;

                                       (iv)

                                       amenințarea sau constrângerea instituțiilor financiare ale statului libian și a Companiei Naționale Petroliere din Libia (Libyan National Oil Company) sau implicarea în orice acțiune care poate genera sau avea drept rezultat însușirea în mod ilegal de fonduri ale statului libian;

                                       (v)

                                       încălcarea sau acordarea de sprijin pentru eludarea dispozițiilor embargoului asupra armelor din Libia stabilite în RCSONU 1970 (2011) și la articolul 1 din prezenta decizie;

                                       (vi)

                                       acționarea pentru sau în numele sau la ordinul persoanelor sau al entităților enumerate în listă;

                           (d)

                           care dețin sau au sub control fonduri ale statului libian însușite în mod ilegal în timpul fostului regim al lui Muammar QADHAFI în Libia, care ar putea fi folosite pentru a amenința pacea, stabilitatea sau securitatea Libiei ori pentru a împiedica sau a submina finalizarea cu succes a tranziției sale politice,

                     astfel cum sunt enumerate în anexa II.
               (3)   Alineatele (1) și (2) nu obligă un stat membru să refuze propriilor resortisanți accesul pe teritoriul său.
               (4)   Alineatul (1) nu se aplică în cazul în care comitetul stabilește că:

                           (a)

                           o călătorie este justificată din considerente umanitare, inclusiv din obligații religioase; sau

                           (b)

                           o derogare ar favoriza realizarea obiectivelor în privința păcii și reconcilierii naționale în Libia și a stabilității în regiune.

                     (5)   Alineatul (1) nu se aplică atunci când:

                           (a)

                           intrarea sau tranzitul este necesar pentru îndeplinirea procedurilor judiciare; sau

                           (b)

                           un stat membru hotărăște în funcție de fiecare caz în parte că o astfel de intrare sau un astfel de tranzit este necesar pentru promovarea păcii și a stabilității în Libia și, ulterior adoptării unei astfel de decizii, statul membru notifică comitetul în termen de 48 de ore.

                     (6)   Alineatul (2) nu aduce atingere cazurilor în care unui stat membru îi revine o obligație de drept internațional, și anume:

                           (a)

                           în calitate de țară-gazdă a unei organizații internaționale interguvernamentale;

                           (b)

                           în calitate de țară-gazdă a unei conferințe internaționale organizate de ONU sau sub auspiciile acesteia;

                           (c)

                           în temeiul unui acord multilateral care conferă privilegii și imunități; sau

                           (d)

                           în temeiul Tratatului de Conciliere din 1929 (Tratatul de la Lateran) încheiat de Sfântul Scaun (Statul Vatican) și Italia.

                     (7)   Se consideră că alineatul (6) se aplică și în cazul în care un stat membru este țara-gazdă a Organizației pentru Securitate și Cooperare în Europa (OSCE).
               (8)   Consiliul este informat în mod corespunzător în toate cazurile în care un stat membru acordă o derogare în temeiul alineatului (6) sau (7).
               (9)   Statele membre pot acorda derogări de la măsurile stabilite la alineatul (2), atunci când deplasarea unei persoane se justifică din motive umanitare urgente sau atunci când persoana respectivă se deplasează pentru a asista la reuniuni interguvernamentale, inclusiv la reuniuni inițiate sau găzduite de Uniune, sau la reuniuni găzduite de un stat membru care asigură președinția OSCE, în cazul în care în cadrul acestora se poartă un dialog politic care vizează direct promovarea democrației, a drepturilor omului și a statului de drept în Libia.
               (10)   Un stat membru care dorește să acorde derogările menționate la alineatul (9) informează Consiliul în scris în acest sens. Derogarea se consideră acordată, cu excepția cazului în care unul sau mai mulți membri ai Consiliului ridică obiecții în scris, în termen de două zile lucrătoare de la primirea notificării privind derogarea propusă. În cazul în care unul sau mai mulți membri ai Consiliului ridică o obiecție, Consiliul, hotărând cu majoritate calificată, poate decide să acorde derogarea propusă.
               (11)   În cazurile în care, în temeiul alineatelor (6), (7) și (9), un stat membru autorizează intrarea sau tranzitul pe teritoriul său a unor persoane care figurează în listele din în anexa I sau II, autorizația se limitează la scopul în care a fost acordată și la persoanele la care se referă.”

               2.

               Articolul 6 se înlocuiește cu următorul text:
               „Articolul 6
               (1)   Se îngheață toate fondurile, alte active financiare și resurse economice care, în mod direct sau indirect, sunt deținute sau controlate de persoanele și entitățile desemnate și cărora li se aplică măsurile de înghețare a activelor stabilite de Consiliul de Securitate sau de comitet în conformitate cu punctul 22 din RCSONU 1970 (2011), punctele 19 și 23 din RCSONU 1973 (2011), punctul 4 din RCSONU 2174 (2014) și punctul 11 din RCSONU 2213 (2015), astfel cum sunt enumerate în anexa III.
               (2)   Se îngheață toate fondurile, alte active financiare și resurse economice care, în mod direct sau indirect, sunt deținute sau controlate de persoane și entități:

                           (a)

                           implicate sau complice la ordonarea, controlarea sau conducerea în alt mod a săvârșirii de încălcări grave ale drepturilor omului împotriva populației din Libia, inclusiv prin implicarea sau complicitatea la planificarea, comandarea, ordonarea sau conducerea de atacuri, cu încălcarea dreptului internațional, inclusiv de bombardamente aeriene, împotriva populației și a instalațiilor civile, ori de autoritățile libiene sau de persoanele și entitățile care au încălcat sau au contribuit la încălcarea dispozițiilor RCSOUNU 1970 (2011) sau a prezentei decizii, ori de persoanele sau entitățile care acționează pentru sau în numele sau sub comanda acestora, ori de entitățile deținute sau controlate de acestea sau de persoanele și entitățile enumerate în anexa III la prezenta decizie;

                           (b)

                           a căror implicare în politicile represive ale fostului regim al lui Muammar QADHAFI în Libia sau a căror asociere în alt mod în trecut cu acel regim a fost identificată și care reprezintă o amenințare permanentă pentru pace, stabilitate sau securitate în Libia ori pentru finalizarea cu succes a tranziției politice a Libiei;

                           (c)

                           implicate în acte care amenință pacea, stabilitatea sau securitatea în Libia sau care sprijină astfel de acte ori care împiedică sau subminează finalizarea cu succes a tranziției sale politice, inclusiv prin:

                                       (i)

                                       planificarea, conducerea sau comiterea de acte care încalcă dreptul internațional aplicabil în domeniul drepturilor omului sau dreptul internațional umanitar ori de acte care constituie încălcări ale drepturilor omului în Libia;

                                       (ii)

                                       atacuri împotriva oricărui aeroport, port terestru sau maritim în Libia sau împotriva unei instituții de stat ori infrastructuri libiene sau împotriva oricărei misiuni străine din Libia;

                                       (iii)

                                       acordarea de sprijin grupărilor armate sau rețelelor infracționale prin exploatarea ilicită a țițeiului sau a altor resurse naturale din Libia;

                                       (iv)

                                       amenințarea sau constrângerea instituțiilor financiare ale statului libian și a Companiei Naționale Petroliere din Libia (Libyan National Oil Company) sau implicarea în orice acțiune care poate genera sau avea drept rezultat însușirea în mod ilegal a fondurilor statului libian;

                                       (v)

                                       încălcarea sau acordarea de sprijin pentru eludarea dispozițiilor embargoului asupra armelor stabilite în RCSONU 1970 (2011) și la articolul 1 din prezenta decizie;

                                       (vi)

                                       acționarea pentru sau în numele sau la ordinul persoanelor sau al entităților care figurează pe liste;

                           (d)

                           care dețin sau au sub control fonduri ale statului libian însușite în mod ilegal în timpul fostului regim al lui Muammar QADHAFI în Libia, care ar putea fi folosite pentru a amenința pacea, stabilitatea sau securitatea Libiei ori pentru a împiedica sau a submina finalizarea cu succes a tranziției sale politice,

                     astfel cum figurează pe lista din anexa IV.
               (3)   Rămân înghețate toate fondurile, alte active financiare și resurse economice înghețate la 16 septembrie 2011, deținute sau controlate, în mod direct sau indirect, de entitățile care figurează pe lista din anexa VI.
               (4)   Niciun fond și nici alte active financiare sau resurse economice nu se pun la dispoziția persoanelor fizice sau juridice sau a entităților menționate la alineatele (1) și (2) sau în beneficiul acestora, în mod direct sau indirect.
               (5)   Interdicția privind punerea la dispoziția persoanelor sau entităților menționate la alineatul (2) a fondurilor, a activelor financiare sau a resurselor economice, în măsura în care aceasta se aplică autorităților portuare, nu împiedică executarea, până la 15 iulie 2011, a contractelor încheiate înainte de 7 iunie 2011, cu excepția contractelor privind petrolul, gazele și produsele rafinate.
               (6)   Pot fi acordate derogări pentru fonduri, active financiare și resurse economice care sunt:

                           (a)

                           necesare pentru cheltuieli de bază, inclusiv cele destinate alimentelor, chiriilor sau rambursărilor de împrumuturi ipotecare, medicamentelor și cheltuielilor medicale, impozitelor, primelor de asigurare și serviciilor publice;

                           (b)

                           destinate exclusiv plății unor onorarii rezonabile și rambursării cheltuielilor suportate în legătură cu prestarea unor servicii juridice în conformitate cu legislațiile naționale; sau

                           (c)

                           destinate exclusiv plății unor onorarii și comisioane corespunzătoare păstrării sau gestionării curente a fondurilor, a altor tipuri de asistență financiară și resurse economice înghețate, în conformitate cu legislația națională,

                     după notificarea comitetului de către statul membru în cauză, după caz, cu privire la intenția sa de a autoriza accesul la astfel de fonduri, alte active financiare sau resurse economice și în lipsa unei decizii defavorabile din partea comitetului în termen de cinci zile lucrătoare de la această notificare.
               (7)   De asemenea, pot fi acordate derogări pentru fondurile sau resursele economice care:

                           (a)

                           sunt necesare pentru a efectua cheltuieli extraordinare, după notificarea comitetului de către statul membru în cauză și după aprobarea de către acest comitet; sau

                           (b)

                           fac obiectul unui privilegiu sau al unei hotărâri judecătorești, administrative sau arbitrale, caz în care fondurile, celelalte active financiare și resurse economice pot fi utilizate în acest scop, cu condiția ca privilegiul sau hotărârea să fie anterioare adoptării RCSONU 1970 (2011) și să nu fie în beneficiul unei persoane sau al unei entități menționate la alineatul (1) sau (2), după notificarea comitetului de către statul membru în cauză, după caz.

                     (8)   În ceea ce privește persoanele și entitățile care figurează pe listele din anexa IV, pot fi acordate derogări pentru fondurile și resursele economice necesare în scopuri umanitare, precum furnizarea sau facilitarea furnizării de asistență, inclusiv de materiale medicale, alimente, furnizarea electricității, lucrători umanitari și asistență aferentă sau evacuarea cetățenilor străini din Libia.
               (9)   În ceea ce privește entitățile menționate la alineatul (3), pot fi acordate derogări pentru fonduri, active financiare și resurse economice cu condiția ca:

                           (a)

                           statul membru vizat să fi notificat comitetului intenția sa de a autoriza accesul la fonduri, alte active financiare sau resurse economice, pentru unul sau mai multe dintre scopurile următoare și în absența unei decizii negative din partea comitetului în termen de cinci zile lucrătoare de la respectiva notificare:

                                       (i)

                                       nevoi umanitare;

                                       (ii)

                                       combustibil, electricitate și apă, exclusiv pentru utilizări civile;

                                       (iii)

                                       reluarea producției și vânzării de hidrocarburi de către Libia;

                                       (iv)

                                       instituirea, funcționarea sau consolidarea instituțiilor guvernului civil și a infrastructurilor publice civile; sau

                                       (v)

                                       facilitarea reluării operațiunilor sectorului bancar, inclusiv pentru sprijinirea sau facilitarea comerțului internațional cu Libia;

                           (b)

                           statul membru vizat să fi notificat comitetului că respectivele fonduri, alte active financiare sau resurse economice nu sunt puse la dispoziția sau nu sunt în folosul persoanelor menționate la alineatele (1), (2) și (3);

                           (c)

                           statul membru vizat să fi consultat în prealabil autoritățile libiene în legătură cu utilizarea acestor fonduri, alte active financiare sau resurse economice; și

                           (d)

                           statul membru vizat să fi comunicat autorităților libiene notificarea transmisă în temeiul prezentului alineat, iar autoritățile libiene să nu fi ridicat obiecții în termen de cinci zile lucrătoare cu privire la deblocarea acestor fonduri, alte active financiare sau resurse economice.

                     (10)   Alineatele (1) și (2) nu împiedică o persoană sau o entitate desemnată să efectueze o plată datorată în temeiul unui contract semnat înainte de introducerea în listă a unei astfel de persoane sau entități, cu condiția ca statul membru relevant să fi determinat faptul că plata nu este primită în mod direct sau indirect de către o persoană sau entitate menționată la alineatul (1) sau (2) și după notificarea comitetului de către statul membru relevant, după caz, cu privire la intenția de a primi o astfel de plată sau de a autoriza deblocarea fondurilor, a altor active financiare sau resurse economice în acest scop, cu 10 zile lucrătoare înainte de o astfel de autorizare.
               (11)   Alineatul (3) nu împiedică o entitate menționată la acesta să efectueze o plată datorată în temeiul unui contract semnat înainte de includerea pe listă a unei astfel de entități în temeiul prezentei decizii, cu condiția ca statul membru relevant să fi determinat faptul că plata nu este primită în mod direct sau indirect de către o persoană sau entitate menționată la alineatele (1), (2) și (3) și, după notificarea comitetului de către statul membru relevant, cu privire la intenția de a primi o astfel de plată sau de a autoriza deblocarea fondurilor, a altor active financiare sau resurse economice în acest scop, cu 10 zile lucrătoare înainte de o astfel de autorizare.
               (12)   În ceea ce privește persoanele și entitățile care figurează în listele din anexa IV și prin derogare de la alineatul (2), autoritățile competente ale unui stat membre pot autoriza deblocarea anumitor fonduri sau resurse economice înghețate, în cazul în care sunt îndeplinite următoarele condiții:

                           (a)

                           fondurile sau resursele economice fac obiectul unei hotărâri arbitrale pronunțate înaintea datei la care persoana fizică sau juridică, entitatea sau organismul menționat la alineatul (2) a fost înscris pe lista din anexa IV sau al unei hotărâri judecătorești sau administrative pronunțate în Uniune sau al unei hotărâri judecătorești executorii în statul membru vizat, anterior sau ulterior datei respective;

                           (b)

                           fondurile sau resursele economice vor fi utilizate exclusiv pentru a satisface pretențiile garantate printr-o astfel de hotărâre sau a căror valabilitate este recunoscută printr-o astfel de hotărâre, în limitele stabilite de actele cu putere de lege și normele administrative aplicabile care reglementează drepturile persoanelor care formulează astfel de pretenții;

                           (c)

                           hotărârea nu este în beneficiul unei persoane fizice sau juridice, entități sau organism care figurează în lista din anexa III sau IV; și

                           (d)

                           recunoașterea hotărârii respective nu contravine politicii publice a statului membru respectiv.

                     Statul membru informează celelalte state membre și Comisia cu privire la orice autorizație acordată în temeiul prezentului alineat.
               (13)   Alineatul (4) nu se aplică sumelor vărsate în conturile înghețate reprezentând:

                           (a)

                           dobânzi sau alte sume datorate în temeiul acestor conturi;

                           (b)

                           plăți cuvenite în baza unor contracte, acorduri sau obligații care au apărut înainte de data la care aceste conturi au devenit obiectul unor măsuri restrictive; sau

                           (c)

                           plăți datorate în temeiul unor hotărâri judiciare, administrative sau arbitrale pronunțate în Uniune sau executorii în statul membru vizat, cu privire la persoanele și entitățile care figurează în listele din anexa IV;

                     în măsura în care aceste dobânzi, alte remunerații sau plăți continuă să facă obiectul dispozițiilor alineatului (1) sau (2).”

               3.

               La articolul 8, alineatul (1) se înlocuiește cu următorul text:
               „(1)   Consiliul aplică modificările aduse anexelor I, III, V și VI pe baza hotărârilor luate de către Consiliul de Securitate sau de către comitet.”

               4.

               La articolul 9, alineatul (2) se înlocuiește cu următorul text:
               „(2)   În cazul în care Consiliul decide să aplice unei persoane sau entități măsurile menționate la articolul 5 alineatul (2) și la articolul 6 alineatul (2), acesta modifică anexele II și IV în mod corespunzător.”

               5.

               Articolul 10 se înlocuiește cu următorul text:
               „Articolul 10
               (1)   Anexele I, II, III, IV și VI cuprind motivele pentru includerea pe listă a persoanelor și entităților în cauză, furnizate de Consiliul de Securitate sau de Comitet cu privire la anexele I, III și VI.
               (2)   Anexele I, II, III, IV și VI conțin, de asemenea, în cazul în care sunt disponibile, informațiile necesare pentru identificarea persoanelor sau entităților vizate, astfel cum sunt furnizate de Consiliul de Securitate sau de Comitet cu privire la anexele I, III și VI. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul de pașaport și de carte de identitate, sexul, adresa (dacă este cunoscută) și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexele I, III și VI se menționează data desemnării de către Consiliul de Securitate sau de către Comitet.”

               6.

               La articolul 12, alineatul (2) se înlocuiește cu următorul text:
               „(2)   Măsurile menționate la articolul 5 alineatul (2) și la articolul 6 alineatul (2) sunt revizuite periodic și cel puțin la fiecare 12 luni. Acestea încetează să se aplice în privința persoanelor și entităților respective în cazul în care Consiliul stabilește, în conformitate cu procedura menționată la articolul 8 alineatul (2), că nu mai sunt îndeplinite condițiile pentru aplicarea acestora.”

               7.

               Anexa I la Decizia 2011/137/PESC se înlocuiește cu anexa I la prezenta decizie.

               8.

               Titlul anexei II la Decizia 2011/137/PESC se înlocuiește cu următorul text:
               „Lista persoanelor menționate la articolul 5 alineatul (2)”.

               9.

               Anexa III la Decizia 2011/137/PESC se înlocuiește cu anexa II la prezenta decizie.

               10.

               Titlul anexei IV la Decizia 2011/137/PESC se înlocuiește cu următorul text:
               „Lista persoanelor și a entităților menționate la articolul 6 alineatul (2)”.

               11.

               Anexa III la prezenta decizie se adaugă ca anexa VI la Decizia 2011/137/PESC.

         Articolul 2
   Prezenta decizie intră în vigoare în ziua următoare publicării în Jurnalul Oficial al Uniunii Europene.

      Adoptată la Bruxelles, 26 mai 2015.

            Pentru Consiliu

            Președintele

         F. MOGHERINI

      (1)  Decizia 2011/137/PESC a Consiliului din 28 februarie 2011 privind măsuri restrictive având în vedere situația din Libia (JO L 58, 3.3.2011, p. 53).

      (2)  Decizia (PESC) 2015/382 a Consiliului din 6 martie 2015 de modificare a Deciziei 2011/137/PESC privind măsuri restrictive având în vedere situația din Libia (JO L 64, 7.3.2015, p. 38).

      ANEXA I

            „ANEXA I

               LISTA PERSOANELOR MENȚIONATE LA ARTICOLUL 5 ALINEATUL (1)

            A.   Persoane

                        1.

                           Nume: ABDULQADER MOHAMMED AL-BAGHDADI

                           Titlu: Dr. Desemnare: Șeful biroului de legătură al Comitetelor revoluționare Data nașterii:1 iulie 1950Locul nașterii: indisponibil Alias cert: indisponibil Alias incert: indisponibil Cetățenie: indisponibil Nr. pașaportului: B010574 Număr național de identificare: indisponibil Adresă: Tunisia [Statut/localizare presupus(ă): în închisoare în Tunisia.] Inclus pe listă la:26 februarie 2011Alte informații: Inclus pe listă de către ONU în conformitate cu punctul 15 din Rezoluția 1970 (Interdicții de călătorie). Statut/localizare presupus(ă): decedat.
                        Al-Baghdadi a fost inclus pe listă la 26 februarie 2011 de către RCSONU în conformitate cu punctul 15 din Rezoluția 1970 în temeiul deținerii funcției de șef al biroului de legătură al Comitetelor revoluționare.

                              Informații suplimentare:

                        Comitetele revoluționare sunt implicate în actele de violență îndreptate împotriva demonstranților.

                        2.

                           Nume: ABDULQADER YUSEF DIBRI

                           Titlu: indisponibil Desemnare: Șeful securității personale a lui Muammar Qadhafi Data nașterii: 1946 Locul nașterii: Houn, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie).
                        Dibri a fost inclus pe listă la 26 februarie 2011 în conformitate cu punctul 15 din Rezoluția 1970 în temeiul deținerii funcției de șef al securității personale a lui Muammar Qadhafi.

                              Informații suplimentare:

                        Responsabil de asigurarea securității regimului. În trecut, s-a aflat la originea unor acte de violență îndreptate împotriva dizidenților.

                        3.

                           Nume: SAYYID MOHAMMED QADHAF AL-DAM

                           Titlu: indisponibil Desemnare: indisponibil Data nașterii: 1948 Locul nașterii: Sirt, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă de către ONU în conformitate cu punctul 15 din Rezoluția 1970 (Interdicții de călătorie).
                        Qadhaf Al-dam a fost inclus pe listă la 26 februarie 2011 în conformitate cu punctul 15 din Rezoluția 1970 deoarece este vărul lui Muammar Qadhafi.

                              Informații suplimentare

                        În anii '80, Sayyid a fost implicat în campania de asasinare a dizidenților și este considerat responsabil de moartea mai multor persoane în Europa. De asemenea, se consideră că a fost implicat în cumpărarea de arme.

                        4.

                           Nume: QUREN SALIH QUREN AL QADHAFI

                           Titlu: indisponibil Desemnare: Ambasadorul Libiei în Ciad Data nașterii: indisponibil Locul nașterii: indisponibil Alias cert: Akrin Saleh Akrin () Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: Egipt Inclus pe listă la:17 martie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie).
                        Qadhaf Al-dam a fost inclus pe listă la 17 martie 2011 în conformitate cu punctul 15 din Rezoluția 1970 în temeiul deținerii funcției de ambasador al Libiei în Ciad.

                              Informații suplimentare

                        A părăsit Ciadul pentru a ajunge la Sabha. Implicat în mod direct în recrutarea și coordonarea mercenarilor pentru

                        5.

                           Nume: AMID HUSAIN AL KUNI

                           Titlu: Colonel Desemnare: Guvernatorul Ghat (sudul Libiei) Data nașterii: indisponibil Locul nașterii: indisponibil Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: Libia [Statut/localizare presupus(ă): sudul Libiei] Inclus pe listă la:17 martie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie).

                              Informații suplimentare

                        Implicat în mod direct în recrutarea mercenarilor.

                        6.

                           Nume: ABU ZAYD UMAR DORDA

                           Titlu: indisponibil Desemnare: (a) Funcție: Director, Organizația pentru Securitate Externă. (b) Șeful agenției de informații externe. Data nașterii: indisponibil Locul nașterii: indisponibil Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: Libia [Statut/localizare presupus(ă): reținut în Libia] Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor).

                              Informații suplimentare

                        Fidel al regimului. Șeful agenției de informații externe.

                        7.

                           Nume: ABU BAKR YUNIS JABIR

                           Titlu: General-maior Desemnare: Funcție: Ministrul Apărării. Data nașterii: 1952 Locul nașterii: Jalo, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor). Statut/localizare presupus(ă): decedat.

                              Informații suplimentare

                        Responsabil de ansamblul acțiunilor forțelor armate.

                        8.

                           Nume: MATUQ MOHAMMED MATUQ

                           Titlu: indisponibil Desemnare: Funcție: Secretar pentru serviciile publice Data nașterii: 1956 Locul nașterii: Khoms, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor). Statut/localizare presupus(ă): necunoscut(ă), se crede că a fost capturat.

                              Informații suplimentare

                        Membru influent al regimului. Implicat în Comitetele revoluționare. În trecut, a fost responsabil de eliminarea dizidenței și de violențe.

                        9.

                           Nume: AISHA MUAMMAR MUHAMMED ABU MINYAR QADHAFI

                           Titlu: indisponibil Desemnare: indisponibil Data nașterii: 1978 Locul nașterii: Tripoli, Libia Alias cert: Aisha Muhammed Abdul Salam (numărul pașaportului: 215215) Alias incert: indisponibil Cetățenie: indisponibil Nr. pașaportului: 428720 Număr național de identificare: indisponibil Adresă: Sultanatul Oman [Statut/localizare presupus(ă): Sultanatul Oman] Inclusă pe listă la:26 februarie 2011Alte informații: Inclusă pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor).

                              Informații suplimentare

                        Asociere strânsă cu regimul. A efectuat călătorii, încălcând punctul 15 din Rezoluția 1970, astfel cum a arătat grupul de experți privind Libia în raportul său intermediar din 2013.

                        10.

                           Nume: HANNIBAL MUAMMAR QADHAFI

                           Titlu: indisponibil Desemnare: indisponibil Data nașterii:20 septembrie 1975Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: B/002210 Număr național de identificare: indisponibil Adresă: Algeria [Statut/localizare presupus(ă): Algeria] Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor).

                              Informații suplimentare

                        Asociere strânsă cu regimul.

                        11.

                           Nume: KHAMIS MUAMMAR QADHAFI

                           Titlu: indisponibil Desemnare: indisponibil Data nașterii: 1978 Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor). Statut/localizare presupus(ă): decedat.

                              Informații suplimentare

                        Asociere strânsă cu regimul. Aflat la comanda unităților militare implicate în reprimarea demonstrațiilor.

                        12.

                           Nume: MOHAMMED MUAMMAR QADHAFI

                           Titlu: indisponibil Desemnare: indisponibil Data nașterii: 1970 Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: Sultanatul Oman [Statut/localizare presupus(ă): Sultanatul Oman] Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor).

                              Informații suplimentare

                        Asociere strânsă cu regimul.

                        13.

                           Nume: MUAMMAR MOHAMMED ABU MINYAR QADHAFI

                           Titlu: indisponibil Desemnare: Lider al revoluției, Comandant suprem al forțelor armate Data nașterii: 1942 Locul nașterii: Sirt, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă de către ONU în conformitate cu punctele 15 și 17 din Rezoluția 1970 (Interdicții de călătorie, Înghețarea activelor). Statut/localizare presupus(ă): decedat.

                              Informații suplimentare

                        Responsabil pentru ordonarea represiunii demonstrațiilor și încălcări ale drepturilor omului.

                        14.

                           Nume: MUTASSIM QADHAFI

                           Titlu: indisponibil Desemnare: Consilier pentru securitatea națională Data nașterii: 1976 Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor). Statut/localizare presupus(ă): decedat.

                              Informații suplimentare

                        Asociere strânsă cu regimul.

                        15.

                           Nume: SAADI QADHAFI

                           Titlu: indisponibil Desemnare: Comandant al Forțelor Speciale Data nașterii: (a)27 mai 1973(b) 1 ianuarie 1975Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: (a) 014797 (b) 524521 Număr național de identificare: indisponibil Adresă: Libia (reținut) Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor).

                              Informații suplimentare

                        Asociere strânsă cu regimul. Aflat la comanda unităților militare implicate în reprimarea demonstrațiilor.

                        16.

                           Nume: SAIF AL-ARAB QADHAFI

                           Titlu: indisponibil Desemnare: indisponibil Data nașterii: 1982 Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor). Statut/localizare presupus(ă): decedat.

                              Informații suplimentare

                        Asociere strânsă cu regimul.

                        17.

                           Nume: SAIF AL-ISLAM QADHAFI

                           Titlu: indisponibil Desemnare: Director al Qadhafi Foundation Data nașterii:25 iunie 1972Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: B014995 Număr național de identificare: indisponibil Adresă: Libia [Statut/localizare presupus(ă): reținut în Libia.] Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor).

                              Informații suplimentare

                        Asociere strânsă cu regimul. Declarații publice instigatoare care au încurajat violența împotriva demonstranților.

                        18.

                           Nume: 1: ABDULLAH AL-SENUSSI

                           Titlu: Colonel Desemnare: Directorul serviciului de informații militare Data nașterii: 1949 Locul nașterii: Sudan Alias cert: (a) Abdoullah Ould Ahmed (numărul pașaportului: B0515260; Data nașterii: 1948; Locul nașterii: Anefif (Kidal), Mali; Data emiterii: 10 ianuarie 2012; Locul emiterii: Bamako, Mali; Data expirării: 10 ianuarie 2017.) (b) Abdoullah Ould Ahmed (Mali Nr. CI: 073/SPICRE; Locul nașterii: Anefif, Mali; Data emiterii: 6 decembrie 2011; Locul emiterii: Essouck, Mali) Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: Libia [Statut/localizare presupus(ă): reținut în Libia.] Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor).

                              Informații suplimentare

                        Implicare a serviciului de informații militare în reprimarea demonstrațiilor. În trecut, suspectat de implicare în masacrul de la închisoarea Abu Selim. Condamnat în lipsă pentru bombardarea zborului UTA. Cumnatul lui Muammar Qadhafi.

                        19.

                           Nume: SAFIA FARKASH AL-BARASSI

                           Titlu: indisponibil Desemnare: indisponibil Data nașterii: Aproximativ 1952 Locul nașterii: Al Bayda, Libia Alias cert: Safia Farkash Mohammed Al-Hadad, născută la 1 ianuarie 1953 (nr. pașaportului din Oman: 03825239) Alias incert: indisponibil Cetățenie: indisponibil Nr. pașaportului: 03825239 Număr național de identificare: indisponibil Adresă: Sultanatul Oman Inclusă pe listă la:24 iunie 2011Alte informații: Inclusă pe listă în conformitate cu punctul 15 din Rezoluția 1970 și cu punctul 19 din Rezoluția 1973 (Interdicții de călătorie, Înghețarea activelor).

                              Informații suplimentare

                        O avere personală considerabilă, care ar putea fi utilizată în slujba regimului. Sora ei, Fatima FARKASH, este căsătorită cu ABDALLAH SANUSSI, șeful serviciului de informații militare libian.

                        20.

                           Nume: ABDELHAFIZ ZLITNI

                           Titlu: indisponibil Desemnare: (a) Ministrul Planificării și Finanțelor în guvernul colonelului Qadhafi. (b) Secretarul Comitetului general popular pentru finanțe și planificare (c) Șef temporar al Băncii Centrale a Libiei Data nașterii: 1935 Locul nașterii: indisponibil Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:24 iunie 2011Alte informații: Inclus pe listă în conformitate cu punctul 15 din Rezoluția 1970 și cu punctul 19 din Rezoluția 1973 (Interdicții de călătorie, Înghețarea activelor).

                              Informații suplimentare

                        Implicare în reprimarea demonstranților. Secretarul Comitetului general popular pentru finanțe și planificare. Zlitni acționează în prezent în calitate de șef temporar al Băncii Centrale a Libiei. Acesta a fost anterior președintele Companiei Petroliere Naționale. Conform informațiilor de care dispunem, acesta este în prezent implicat în încercarea de a strânge fonduri în favoarea regimului pentru refacerea rezervelor băncii centrale deja cheltuite pe susținerea actualei campanii militare.”

      ANEXA II

            „ANEXA III

               LISTA PERSOANELOR ȘI A ENTITĂȚILOR MENȚIONATE LA ARTICOLUL 6 ALINEATUL (1)

            A.   Persoane

                        6.

                           Nume: ABU ZAYD UMAR DORDA

                           Titlu: indisponibil Desemnare: (a) Funcție: Director, Organizația pentru Securitate Externă. (b) Șeful agenției de informații externe. Data nașterii: indisponibil Locul nașterii: indisponibil Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: Libia [Statut/localizare presupus(ă): reținut în Libia] Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor).

                              Informații suplimentare

                        Fidel al regimului. Șeful agenției de informații externe.

                        7.

                           Nume: ABU BAKR YUNIS JABIR

                           Titlu: General-maior Desemnare: Funcție: Ministrul Apărării. Data nașterii: 1952 Locul nașterii: Jalo, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor). Statut/localizare presupus(ă): decedat.

                              Informații suplimentare

                        Răspunderea generală pentru acțiunile forțelor armate.

                        8.

                           Nume: MATUQ MOHAMMED MATUQ

                           Titlu: indisponibil Desemnare: Funcție: Secretar pentru serviciile publice Data nașterii: 1956 Locul nașterii: Khoms, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor). Statut/localizare presupus(ă): necunoscut(ă), se crede că a fost capturat.

                              Informații suplimentare

                        Membru influent al regimului. Implicat în Comitetele revoluționare. În trecut, a fost responsabil de eliminarea dizidenței și de violențe.

                        9.

                           Nume: AISHA MUAMMAR MUHAMMED ABU MINYAR QADHAFI

                           Titlu: indisponibil Desemnare: indisponibil Data nașterii: 1978 Locul nașterii: Tripoli, Libia Alias cert: Aisha Muhammed Abdul Salam (numărul pașaportului: 215215) Alias incert: indisponibil Cetățenie: indisponibil Nr. pașaportului: 428720 Număr național de identificare: indisponibil Adresă: Sultanatul Oman [Statut/localizare presupus(ă): Sultanatul Oman] Inclusă pe listă la:26 februarie 2011Alte informații: Inclusă pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor).

                              Informații suplimentare

                        Asociere strânsă cu regimul. A efectuat călătorii, încălcând punctul 15 din Rezoluția 1970, astfel cum a arătat grupul de experți privind Libia în raportul său intermediar din 2013.

                        10.

                           Nume: HANNIBAL MUAMMAR QADHAFI

                           Titlu: indisponibil Desemnare: indisponibil Data nașterii:20 septembrie 1975Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: B/002210 Număr național de identificare: indisponibil Adresă: Algeria [Statut/localizare presupus(ă): Algeria] Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor).

                              Informații suplimentare

                        Asociere strânsă cu regimul.

                        11.

                           Nume: KHAMIS MUAMMAR QADHAFI

                           Titlu: indisponibil Desemnare: indisponibil Data nașterii: 1978 Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor). Statut/localizare presupus(ă): decedat.

                              Informații suplimentare

                        Asociere strânsă cu regimul. Aflat la comanda unităților militare implicate în reprimarea demonstrațiilor.

                        12.

                           Nume: MOHAMMED MUAMMAR QADHAFI

                           Titlu: indisponibil Desemnare: indisponibil Data nașterii: 1970 Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: Sultanatul Oman [Statut/localizare presupus(ă): Sultanatul Oman] Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor).

                              Informații suplimentare

                        Asociere strânsă cu regimul.

                        13.

                           Nume: MUAMMAR MOHAMMED ABU MINYAR QADHAFI

                           Titlu: indisponibil Desemnare: Lider al revoluției, Comandant suprem al forțelor armate Data nașterii: 1942 Locul nașterii: Sirt, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă de către ONU în conformitate cu punctele 15 și 17 din Rezoluția 1970 (Interdicții de călătorie, Înghețarea activelor). Statut/localizare presupus(ă): decedat.

                              Informații suplimentare

                        Responsabil pentru ordonarea represiunii demonstrațiilor și încălcări ale drepturilor omului.

                        14.

                           Nume: MUTASSIM QADHAFI

                           Titlu: indisponibil Desemnare: Consilier pentru securitatea națională Data nașterii: 1976 Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor). Statut/localizare presupus(ă): decedat.

                              Informații suplimentare

                        Asociere strânsă cu regimul.

                        15.

                           Nume: SAADI QADHAFI

                           Titlu: indisponibil Desemnare: Comandant al Forțelor Speciale Data nașterii: (a)27 mai 1973(b) 1 ianuarie 1975Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: (a) 014797 (b) 524521 Număr național de identificare: indisponibil Adresă: Libia (reținut) Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor).

                              Informații suplimentare

                        Asociere strânsă cu regimul. Aflat la comanda unităților militare implicate în reprimarea demonstrațiilor.

                        16.

                           Nume: SAIF AL-ARAB QADHAFI

                           Titlu: indisponibil Desemnare: indisponibil Data nașterii: 1982 Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor). Statut/localizare presupus(ă): decedat.

                              Informații suplimentare

                        Asociere strânsă cu regimul.

                        17.

                           Nume: SAIF AL-ISLAM QADHAFI

                           Titlu: indisponibil Desemnare: Director al Qadhafi Foundation Data nașterii:25 iunie 1972Locul nașterii: Tripoli, Libia Alias cert: indisponibil Alias incert: indisponibil Cetățenie: indisponibil Nr. pașaportului: B014995 Număr național de identificare: indisponibil Adresă: Libia [Statut/localizare presupus(ă): reținut în Libia.] Inclus pe listă la:26 februarie 2011Alte informații: Inclus pe listă în conformitate cu punctele 15 și 17 din Rezoluția 1970 (Interdicții de călătorie, Înghețarea activelor).

                              Informații suplimentare

                        Asociere strânsă cu regimul. Declarații publice instigatoare care au încurajat violența împotriva demonstranților.

                        18.

                           Nume: 1: ABDULLAH AL-SENUSSI

                           Titlu: Colonel Desemnare: Directorul serviciului de informații militare Data nașterii: 1949 Locul nașterii: Sudan Alias cert: (a) Abdoullah Ould Ahmed (numărul pașaportului: B0515260; Data nașterii: 1948; Locul nașterii: Anefif (Kidal), Mali; Data emiterii: 10 ianuarie 2012; Locul emiterii: Bamako, Mali; Data expirării: 10 ianuarie 2017.) (b) Abdoullah Ould Ahmed (Mali Nr. CI: 073/SPICRE; Locul nașterii: Anefif, Mali; Data emiterii: 6 decembrie 2011; Locul emiterii: Essouck, Mali) Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: Libia [Statut/localizare presupus(ă): reținut în Libia.] Inclus pe listă la:26 februarie 2011Alte informații: Inclus pe listă în conformitate cu punctul 15 din Rezoluția 1970 (Interdicții de călătorie). Inclus pe listă la 17 martie 2011 în conformitate cu punctul 17 din Rezoluția 1970 (Înghețarea activelor).

                              Informații suplimentare

                        Implicare a serviciului de informații militare în reprimarea demonstrațiilor. În trecut, suspectat de implicare în masacrul de la închisoarea Abu Selim. Condamnat în lipsă pentru bombardarea zborului UTA. Cumnatul lui Muammar Qadhafi.

                        19.

                           Nume: SAFIA FARKASH AL-BARASSI

                           Titlu: indisponibil Desemnare: indisponibil Data nașterii: Aproximativ 1952 Locul nașterii: Al Bayda, Libia Alias cert: Safia Farkash Mohammed Al-Hadad, născută la 1 ianuarie 1953 (Oman nr. pașaportului: 03825239) Alias incert: indisponibil Cetățenie: indisponibil Nr. pașaportului: 03825239 Număr național de identificare: indisponibil Adresă: Sultanatul Oman Inclusă pe listă la:24 iunie 2011Alte informații: Inclusă pe listă în conformitate cu punctul 15 din Rezoluția 1970 și cu punctul 19 din Rezoluția 1973 (Interdicții de călătorie, Înghețarea activelor).

                              Informații suplimentare

                        O avere personală considerabilă, care ar putea fi utilizată în slujba regimului. Sora ei, Fatima FARKASH, este căsătorită cu ABDALLAH SANUSSI, șeful serviciului de informații militare libian.

                        20.

                           Nume: ABDELHAFIZ ZLITNI

                           Titlu: indisponibil Desemnare: (a) Ministrul Planificării și Finanțelor în guvernul colonelului Qadhafi. (b) Secretarul Comitetului general popular pentru finanțe și planificare (c) Șef temporar al Băncii Centrale a Libiei Data nașterii: 1935 Locul nașterii: indisponibil Alias cert: indisponibil Alias incert: indisponibil Cetățenie: indisponibil Nr. pașaportului: indisponibil Număr național de identificare: indisponibil Adresă: indisponibil Inclus pe listă la:24 iunie 2011Alte informații: Inclus pe listă în conformitate cu punctul 15 din Rezoluția 1970 și cu punctul 19 din Rezoluția 1973 (Interdicții de călătorie, Înghețarea activelor).

                              Informații suplimentare

                        Implicare în reprimarea demonstranților. Secretarul Comitetului general popular pentru finanțe și planificare. Zlitni acționează în prezent în calitate de șef temporar al Băncii Centrale a Libiei. Acesta a fost anterior președintele Companiei Petroliere Naționale. Conform informațiilor de care dispunem, acesta este în prezent implicat în încercarea de a strânge fonduri în favoarea regimului pentru refacerea rezervelor băncii centrale deja cheltuite pe susținerea actualei campanii militare.”

      ANEXA III

            „ANEXA VI

               LISTA ENTITĂȚILOR MENȚIONATE LA ARTICOLUL 6 ALINEATUL (3)

                        1.

                           Nume: LIBYAN INVESTMENT AUTHORITY (Autoritatea Libiană pentru Investiții)

                           Alias: Libyan Foreign Investment Company (LFIC) (Compania Libiană de Investiții Străine) cunoscută anterior sub denumirea: indisponibil Adresă:1 Fateh Tower Office, No 99 22nd Floor, Borgaida Street, Tripoli, 1103, LibiaInclusă pe listă la:17 martie 2011Alte informații: Inclusă pe listă în conformitate cu punctul 17 din Rezoluția 1973, astfel cum a fost modificată la 16 septembrie în conformitate cu punctul 15 din Rezoluția 2009.

                              Informații suplimentare

                        Se află sub controlul lui Muammar Qadhafi și al familiei sale, fiind o sursă potențială de finanțare a regimului acestuia.

                        2.

                           Nume: LIBYAN AFRICA INVESTMENT PORTFOLIO (Portofoliul de Investiții Libia Africa)

                           Alias: indisponibil Cunoscută anterior sub denumirea: indisponibil Adresă:Jamahiriya Street, LAP Building, PO Box 91330, Tripoli, LibiaInclusă pe listă la:17 martie 2011Alte informații: Inclusă pe listă în conformitate cu punctul 17 din Rezoluția 1973, astfel cum a fost modificată la 16 septembrie în conformitate cu punctul 15 din Rezoluția 2009.

                              Informații suplimentare

                        Se află sub controlul lui Muammar Qadhafi și al familiei sale, fiind o sursă potențială de finanțare a regimului acestuia.”


title: 2008/181/CE: Decizia Consiliului din 25 februarie 2008 privind încheierea Acordului de cooperare științifică și tehnică între Comunitatea Europeană și Statul Israel

text:
               4.3.2008

               RO

               Jurnalul Oficial al Uniunii Europene

               L 59/14

      DECIZIA CONSILIULUI

   din 25 februarie 2008
   privind încheierea Acordului de cooperare științifică și tehnică între Comunitatea Europeană și Statul Israel
   (2008/181/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 170 coroborat cu articolul 300 alineatul (2) primul paragraf prima teză și cu articolul 300 alineatul (3),
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Comisia a negociat, în numele Comunității, reînnoirea Acordului de cooperare științifică și tehnică cu Statul Israel (denumit în continuare „acordul”).

               (2)

               Acordul a fost semnat, în numele Comunității, la 16 iulie 2007 la Bruxelles, sub rezerva eventualei încheieri la o dată ulterioară.

               (3)

               Acordul ar trebui să fie aprobat,

         DECIDE:
   Articolul 1
   Se aprobă, în numele Comunității, Acordul de cooperare științifică și tehnologică între Comunitatea Europeană și Statul Israel (2).
   Articolul 2
   Președintele Consiliului procedează, în numele Comunității, la notificarea prevăzută la articolul 5 alineatul (2) din acord.

      Adoptată la Bruxelles, 25 februarie 2008.

            Pentru Consiliu

            Președintele

         A. VIZJAK

      (1)  Avizul din 25 septembrie 2007 (nepublicat încă în Jurnalul Oficial).

      (2)  JO L 220, 25.8.2007, p. 5.


title: 2010/196/,Euratom: Decizia Consiliului din 16 martie 2010 privind alocarea de servicii de intermediere financiară măsurate indirect (SIFMI) pentru stabilirea venitului național brut (VNB) folosit pentru bugetul Uniunii Europene și resursele proprii ale acesteia

text:
               7.4.2010

               RO

               Jurnalul Oficial al Uniunii Europene

               L 87/31

         DECIZIA CONSILIULUI
   din 16 martie 2010
   privind alocarea de servicii de intermediere financiară măsurate indirect (SIFMI) pentru stabilirea venitului național brut (VNB) folosit pentru bugetul Uniunii Europene și resursele proprii ale acesteia
   (2010/196/UE, Euratom)
   CONSILIUL UNIUNII EUROPENE,
   având în vedere Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităților Europene (1), în special articolul 2 alineatul (7) al doilea paragraf,
   având în vedere propunerea Comisiei Europene,
   având în vedere avizul Parlamentului European,
   întrucât:

               (1)

               Articolul 8 alineatul (1) din Regulamentul (CE) nr. 448/98 al Consiliului din 16 februarie 1998 de completare și de modificare a Regulamentului (CE) nr. 2223/96 privind repartiția serviciilor de intermediere financiară măsurate indirect (SIFMI) în cadrul sistemului european de conturi naționale și regionale (SEC) (2) prevede că decizia de a aloca SIFMI pentru stabilirea produsului național brut folosit pentru bugetul comunitar și resursele proprii ale acestuia este adoptată de Consiliu. Începând cu 1 ianuarie 2002, conceptul de produs național brut a fost înlocuit cu conceptul de venit național brut (VNB), în temeiul articolului 2 alineatul (7) primul paragraf din Decizia 2000/597/CE, Euratom a Consiliului din 29 septembrie 2000 privind sistemul de resurse proprii al Comunităților Europene (3).

               (2)

               Articolul 2 alineatul (7) al doilea paragraf din Decizia 2007/436/CE, Euratom prevede că, atunci când modificările la sistemul european de conturi naționale și regionale (SEC 95) determină modificări semnificative ale VNB, astfel cum a fost stabilit de Comisie, Consiliul trebuie să hotărască dacă aceste modificări se aplică în sensul deciziei.

               (3)

               Este necesar să se folosească cele mai recente concepte statistice pentru bugetul Uniunii și resursele proprii ale acesteia, în special în ceea ce privește stabilirea VNB, astfel cum se prevede de către Comisie, în aplicarea SEC 95. Prin urmare, SIFMI ar trebui alocate pentru stabilirea VNB pentru bugetul Uniunii și resursele proprii ale acesteia.

               (4)

               În octombrie 2008, toate cele 27 de state membre ale UE au transmis datele lor, inclusiv alocarea de SIFMI conform noii metodologii. Analiza acestor date a arătat că alocarea de SIFMI determină o modificare semnificativă în sensul celui de al doilea paragraf al articolului 2 alineatul (7) din Decizia 2007/436/CE, Euratom, întrucât majorează VNB cu peste 1 % în medie și implică, atunci când se aplică metoda descrisă la articolul 3 din decizie, o modificare a plafoanelor stabilite de articolul 3.

               (5)

               Prin urmare, alocarea de SIFMI ar trebui să se aplice în sensul Deciziei 2007/436/CE, Euratom.

               (6)

               Se consideră adecvat ca modificările rezultate să se aplice începând cu exercițiul financiar 2010,

         ADOPTĂ PREZENTA DECIZIE:
   Articolul 1
   Serviciile de intermediere financiară măsurate indirect (SIFMI) se alocă pentru stabilirea venitului național brut pentru bugetul Uniunii și resursele proprii ale acesteia.
   Articolul 2
   Alocarea de SIFMI în temeiul articolului 1 se aplică în sensul Deciziei 2007/436/CE, Euratom începând cu 1 ianuarie 2010.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 ianuarie 2010.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 16 martie 2010.

            Pentru Consiliu

            Președintele

         E. SALGADO

      (1)  JO L 163, 23.6.2007, p. 17.

      (2)  JO L 58, 27.2.1998, p. 1.

      (3)  JO L 253, 7.10.2000, p. 42.


title: Decizia (UE) 2016/1123 a Consiliului din 17 iunie 2016 de stabilire a poziției care urmează să fie adoptată în numele Uniunii Europene în cadrul comitetelor relevante ale Comisiei Economice pentru Europa a Organizației Națiunilor Unite privind propunerile de amendamente la Regulamentele nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 și 134 ale ONU, propunerile de amendamente la Regulamentele tehnice mondiale nr. 15 și 16 ale ONU, propunerile pentru un nou regulament al ONU privind sistemele de frânare asistată (BAS), controlul electronic al stabilității (ESC), sistemele de monitorizare a presiunii pneurilor (TPMS) și montarea pneurilor, propunerea pentru un nou regulament tehnic mondial al ONU privind procedura de măsurare pentru emisiile autovehiculelor cu două sau trei roți și propunerea pentru o nouă Rezoluție specială nr. 2 (S.R.2) pentru îmbunătățirea punerii în aplicare a Acordului global din 1998

text:
               12.7.2016

               RO

               Jurnalul Oficial al Uniunii Europene

               L 187/9

         DECIZIA (UE) 2016/1123 A CONSILIULUI
   din 17 iunie 2016
   de stabilire a poziției care urmează să fie adoptată în numele Uniunii Europene în cadrul comitetelor relevante ale Comisiei Economice pentru Europa a Organizației Națiunilor Unite privind propunerile de amendamente la Regulamentele nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 și 134 ale ONU, propunerile de amendamente la Regulamentele tehnice mondiale nr. 15 și 16 ale ONU, propunerile pentru un nou regulament al ONU privind sistemele de frânare asistată (BAS), controlul electronic al stabilității (ESC), sistemele de monitorizare a presiunii pneurilor (TPMS) și montarea pneurilor, propunerea pentru un nou regulament tehnic mondial al ONU privind procedura de măsurare pentru emisiile autovehiculelor cu două sau trei roți și propunerea pentru o nouă Rezoluție specială nr. 2 (S.R.2) pentru îmbunătățirea punerii în aplicare a Acordului global din 1998
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”).

               (2)

               În conformitate cu Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”).

               (3)

               Directiva 2007/46/CE a Parlamentului European și a Consiliului (3) a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele adoptate în temeiul Acordului revizuit din 1958 (denumite în continuare „regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               (4)

               Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele ONU nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 și 134 și în Regulamentele tehnice mondiale (RTM) nr. 15 și 16 ale ONU trebuie adaptate la progresul tehnic.

               (5)

               Pentru a se stabili dispoziții uniforme privind omologarea sistemelor de frânare asistată (BAS), a controlului electronic al stabilității (ESC), a sistemelor de monitorizare a presiunii pneurilor (TPMS) și a montării pneurilor, ar trebui să se adopte patru noi regulamente ONU.

               (6)

               Pentru a se stabili dispoziții tehnice uniforme privind procedura de măsurare pentru autovehiculele cu două sau trei roți în ceea ce privește anumite tipuri de emisii, ar trebui să se adopte un nou regulament tehnic mondial (RTM) al ONU.

               (7)

               Pentru a îmbunătăți punerea în aplicare a Acordului global din 1998, ar trebui adoptată o nouă Rezoluție specială nr. 2 (S.R.2).

               (8)

               Prin urmare, este oportun să se stabilească poziția care urmează să fie adoptată în numele Uniunii în cadrul comitetelor relevante ale CEE-ONU, și anume Comitetul administrativ al Acordului revizuit din 1958 și Comitetul executiv al Acordului paralel în ceea ce privește adoptarea actelor ONU menționate anterior,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și în cadrul Comitetului executiv al Acordului paralel în perioada 20-24 iunie 2016 este aceea de a vota în favoarea propunerilor enumerate în anexa la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 17 iunie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).

      (2)  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („acord paralel”) (JO L 35, 10.2.2000, p. 12).

      (3)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

      ANEXĂ

                  Titlul punctului de pe ordinea de zi

                  Referința documentului

                  Propunerea de completare 2 la seria de amendamente 07 la Regulamentul ONU nr. 9 (Emisii sonore ale vehiculelor cu trei roți)

                  ECE/TRANS/WP.29/2016/45

                  Propunerea de completare 4 la seria de amendamente 03 la Regulamentul ONU nr. 11 (Încuietori și balamale de ușă)

                  ECE/TRANS/WP.29/2016/33

                  Propunerea de completare 1 la seria de amendamente 04 la Regulamentul ONU nr. 11 (Încuietori și balamale de ușă)

                  ECE/TRANS/WP.29/2016/34

                  Propunerea de completare 14 la seria de amendamente 11 la Regulamentul ONU nr. 13 (Sisteme de frânare pentru vehicule grele)

                  ECE/TRANS/WP.29/2016/49

                  Propunerea de serie de amendamente 01 la Regulamentul ONU nr. 13-H (Frâne ale vehiculelor din categoriile M1 și N1)

                  ECE/TRANS/WP.29/2016/50

                  Propunerea de completare 7 la seria de amendamente 07 la Regulamentul ONU nr. 14 (Puncte de ancorare a centurilor de siguranță, ISOFIX și i-Size)

                  ECE/TRANS/WP.29/2016/35

                  Propunerea de completare 7 la seria de amendamente 06 la Regulamentul ONU nr. 16 (Centuri de siguranță, ISOFIX și i-Size)

                  ECE/TRANS/WP.29/2016/36

                  Propunerea de completare 18 la seria de amendamente 02 la Regulamentul ONU nr. 30 (Pneuri pentru autoturisme și remorcile acestora)

                  ECE/TRANS/WP.29/2016/51

                  Propunere de completare 5 la seria de amendamente 04 la Regulamentul ONU nr. 41 (Emisii sonore ale motocicletelor)

                  ECE/TRANS/WP.29/2016/46

                  Propunerea de completare 11 la seria de amendamente 04 la Regulamentul ONU nr. 44 (Sisteme de siguranță pentru copii)

                  ECE/TRANS/WP.29/2016/37

                  Propunerea de completare 8 la seria de amendamente 05 la Regulamentul ONU nr. 49 [Emisiile motoarelor cu aprindere prin compresie și ale motoarelor cu aprindere prin scânteie (GPL și GNC)]

                  ECE/TRANS/WP.29/2016/40

                  Propunerea de completare 4 la seria de amendamente 06 la Regulamentul ONU nr. 49 [Emisiile motoarelor cu aprindere prin compresie și ale motoarelor cu aprindere prin scânteie (GPL și GNC)]

                  ECE/TRANS/WP.29/2016/41

                  Propunerea de completare 21 la seria de amendamente 01 la Regulamentul ONU nr. 54 (Pneuri pentru vehiculele comerciale și remorcile acestora)

                  ECE/TRANS/WP.29/2016/52

                  Propunerea de completare 6 la seria 01 de amendamente la Regulamentul ONU nr. 55 (Cuplaje mecanice)

                  ECE/TRANS/WP.29/2016/53

                  Propunerea de completare 5 la Regulamentul ONU nr. 60 [Comenzi acționate de conducătorul auto (mopede/motociclete)]

                  ECE/TRANS/WP.29/2016/27

                  Propunerea de o nouă serie de amendamente 03 la Regulamentul ONU nr. 64 (Unitate de rezervă temporară, anvelope cu posibilitate de rulare pe jantă, sistem de rulare pe jantă și sisteme de monitorizare a presiunii pneurilor)

                  ECE/TRANS/WP.29/2016/54

                  Propunerea de completare 16 la Regulamentul ONU nr. 75 (Pneuri pentru autovehicule din categoria L)

                  ECE/TRANS/WP.29/2016/55

                  Propunerea de completare 3 la seria de amendamente 03 la Regulamentul ONU nr. 78 [Sisteme de frânare (autovehicule din categoria L)]

                  ECE/TRANS/WP.29/2016/56 și WP.29-169-03

                  Propunerea de completare 5 la seria de amendamente 01 la Regulamentul ONU nr. 79 (Sistemul de direcție)

                  ECE/TRANS/WP.29/2016/57

                  Propunere de completare 7 la seria de amendamente 06 la Regulamentul ONU nr. 83 (Emisii ale vehiculelor de tip M1 și N1)

                  ECE/TRANS/WP.29/2016/42

                  Propunere de completare 3 la seria de amendamente 07 la Regulamentul ONU nr. 83 (Emisii ale vehiculelor de tip M1 și N1)

                  ECE/TRANS/WP.29/2016/43

                  Propunerea de completare 3 la seria de amendamente 02 la Regulamentul ONU nr. 90 (Piese de schimb pentru sistemul de frânare)

                  ECE/TRANS/WP.29/2016/58

                  Propunerea de completare 14 la Regulamentul ONU nr. 106 (Pneuri pentru vehicule agricole)

                  ECE/TRANS/WP.29/2016/59

                  Propunerea de completare 6 la seria 01 de amendamente la Regulamentul ONU nr. 113 (Faruri care emit o lumină de întâlnire simetrică)

                  ECE/TRANS/WP.29/2016/74

                  Propunerea de completare 7 la versiunea originală a Regulamentului ONU nr. 115 (sisteme de adaptare GPL și GNC)

                  ECE/TRANS/WP.29/2016/44

                  Propunerea de completare 9 la seria de amendamente 02 la Regulamentul ONU nr. 117 (Pneuri, rezistența la rulare, zgomotul de rulare și aderența pe suprafețe umede)

                  ECE/TRANS/WP.29/2016/60

                  Propunerea de serie de amendamente 01 la Regulamentul ONU nr. 129 [Sistemele îmbunătățite de siguranță pentru copii (ECRS – Enhanced Child Restraint Systems)]

                  ECE/TRANS/WP.29/2016/38

                  Propunerea de completare 2 la Regulamentul ONU nr. 134 [Vehicule cu hidrogen și cu pilă de combustie (HFCV – Hydrogen and fuel cells vehicles)]

                  ECE/TRANS/WP.29/2016/39

                  Propunerea pentru un nou regulament ONU privind sistemele de frânare asistată (BAS – Brake Assist Systems)

                  ECE/TRANS/WP.29/2016/61

                  Propunerea pentru un nou regulament ONU privind controlul electronic al stabilității (ESC – Electronic Stability Control)

                  ECE/TRANS/WP.29/2016/62

                  Propunerea pentru un nou regulament ONU privind sistemele de monitorizare a presiunii pneurilor (TPMS – Tyre Pressure Monitoring Systems)

                  ECE/TRANS/WP.29/2016/63

                  Propunerea pentru un nou regulament ONU privind montarea pneurilor

                  ECE/TRANS/WP.29/2016/64

                  Propunerea de amendament 1 la Regulamentul tehnic mondial (RTM ONU) nr. 15 [Proceduri de testare a vehiculelor ușoare armonizate la nivel mondial (WLTP – Worldwide harmonized Light vehicles Test Procedures)]

                  ECE/TRANS/WP.29/2016/68

                  Propunerea de amendament 1 la Regulamentul tehnic mondial (RTM ONU) nr. 16 (Pneuri)

                  ECE/TRANS/WP.29/2016/70

                  Propunerea pentru o nouă Rezoluție specială nr. 2 (S.R.2) – Îmbunătățirea punerii în aplicare a Acordului global din 1998

                  ECE/TRANS/WP.29/2016/65

                  Propunerea pentru un regulament tehnic mondial (RTM ONU) privind procedura de măsurare pentru autovehiculele cu două sau trei roți echipate cu un motor cu combustie în ceea ce privește emisiile de la carter și cele prin evaporare

                  ECE/TRANS/WP.29/2016/66


title: Decizia (UE) 2016/1145 a Parlamentului European și a Consiliului din 6 iulie 2016 privind mobilizarea Fondului european de ajustare la globalizare (cererea depusă de Belgia – EGF/2015/012 BE/Hainaut Machinery)

text:
               14.7.2016

               RO

               Jurnalul Oficial al Uniunii Europene

               L 189/46

         DECIZIA (UE) 2016/1145 A PARLAMENTULUI EUROPEAN ȘI A CONSILIULUI
   din 6 iulie 2016
   privind mobilizarea Fondului european de ajustare la globalizare (cererea depusă de Belgia – EGF/2015/012 BE/Hainaut Machinery)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)

               FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului (3).

               (3)

               La 17 decembrie 2015, Belgia a depus cererea EGF/2015/012 BE/Hainaut Machinery pentru o contribuție financiară din partea FEG, ca urmare a concedierilor care au avut loc în sectorul economic încadrat la diviziunea 28 (Fabricarea de mașini, utilaje și echipamente n.c.a.) a NACE Rev. 2, în regiunea de nivel NUTS 2 Hainaut (BE32) din Belgia. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, prevăzute la articolul 13 din Regulamentul (UE) nr. 1309/2013.

               (4)

               În conformitate cu articolul 6 alineatul (2) din Regulamentul (UE) nr. 1309/2013, Belgia a decis să furnizeze servicii personalizate cofinanțate prin FEG și unui număr de 300 de tineri care nu sunt încadrați profesional și nu urmează niciun program educațional sau de formare.

               (5)

               În conformitate cu articolul 4 alineatul (2) din Regulamentul (UE) nr. 1309/2013, cererea din partea Belgiei este considerată admisibilă, deoarece concedierile au un impact grav asupra ocupării forței de muncă și asupra economiei locale, regionale și naționale.

               (6)

               Prin urmare, FEG ar trebui mobilizat pentru a se furniza o contribuție financiară în valoare de 1 824 041 EUR ca urmare a cererii depuse de Belgia.

               (7)

               În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2016, se mobilizează din Fondul european de ajustare la globalizare suma de 1 824 041 EUR în credite de angajament și credite de plată.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 6 iulie 2016.

      Adoptată la Strasbourg, 6 iulie 2016.

            Pentru Parlamentul European

            Președintele

         M. SCHULZ

            Pentru Consiliu

            Președintele

         I. KORČOK

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia (UE) 2017/1541 a Consiliului din 17 iulie 2017 privind încheierea în numele Uniunii Europene a Amendamentului de la Kigali la Protocolul de la Montreal privind substanțele care epuizează stratul de ozon

text:
               14.9.2017

               RO

               Jurnalul Oficial al Uniunii Europene

               L 236/1

         DECIZIA (UE) 2017/1541 A CONSILIULUI
   din 17 iulie 2017
   privind încheierea în numele Uniunii Europene a Amendamentului de la Kigali la Protocolul de la Montreal privind substanțele care epuizează stratul de ozon
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1) coroborat cu articolul 218 alineatul (6) al doilea paragraf litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Uniunea a devenit parte la Convenția de la Viena privind protecția stratului de ozon („Convenția de la Viena”) și la Protocolul de la Montreal privind substanțele care epuizează stratul de ozon („Protocolul de la Montreal”) prin Decizia 88/540/CEE a Consiliului (2). Ulterior, au fost aprobate următoarele amendamente la Protocolul de la Montreal: primul amendament prin Decizia 91/690/CEE a Consiliului (3), al doilea amendament prin Decizia 94/68/CE a Consiliului (4), al treilea amendament prin Decizia 2000/646/CE a Consiliului (5) și al patrulea amendament prin Decizia 2002/215/CE a Consiliului (6).

               (2)

               În cadrul celei de a 28-a reuniuni a părților la Protocolul de la Montreal, care a avut loc la Kigali, în Rwanda, în perioada 10-15 octombrie 2016, s-a adoptat textul unui nou amendament la Protocolul de la Montreal respectiv („Amendamentul de la Kigali”), prin care se adaugă o reducere în etape a consumului și a producției de hidrofluorocarburi la măsurile de control prevăzute în Protocolul de la Montreal.

               (3)

               O reducere în etape a consumului și a producției de hidrofluorocarburi este necesară pentru a diminua contribuția acestor substanțe la schimbările climatice și pentru a preveni introducerea lor nelimitată, în special în țările în curs de dezvoltare.

               (4)

               Amendamentul de la Kigali constituie o contribuție necesară la punerea în aplicare a Acordului de la Paris, aprobat prin Decizia (UE) 2016/1841 a Consiliului (7), în ceea ce privește obiectivul acestuia de a menține creșterea temperaturii mondiale cu mult sub 2 °C peste nivelurile preindustriale și de a depune eforturi pentru a limita creșterea suplimentară a temperaturii la 1,5 °C peste nivelurile preindustriale.

               (5)

               Nivelul competențelor exercitate de Uniune în domeniul reglementat de Convenția de la Viena și Protocolul de la Montreal s-a dezvoltat semnificativ începând din 1988. Depozitarul ar trebui să fie informat cu privire la orice modificare semnificativă a competențelor exercitate de Uniune în această materie, în conformitate cu articolul 13 alineatul (3) din Convenția de la Viena.

               (6)

               Uniunea a adoptat deja instrumente referitoare la aspectele reglementate de amendamentul de la Kigali, inclusiv Regulamentul (UE) nr. 517/2014 al parlamentului European și al Consiliului (8).

               (7)

               Amendamentul de la Kigali ar trebui aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă în numele Uniunii Amendamentul de la Kigali la Protocolul de la Montreal privind substanțele care epuizează stratul de ozon.
   De asemenea, prin prezenta decizie se aprobă declarația de competență în temeiul articolului 13 alineatul (3) din Convenția de la Viena.
   Textul amendamentului de la Kigali și cel al declarației de competență sunt atașate la prezenta decizie.
   Articolul 2
   Președintele Consiliului desemnează persoana (persoanele) împuternicită (împuternicite) să depună în numele Uniunii instrumentul de aprobare prevăzut la articolul 13 alineatul (1) din Convenția de la Viena privind protecția stratului de ozon, împreună cu declarația de competență (9).
   Articolul 3
   Prezenta decizie intră în vigoare în ziua următoare datei adoptării.

      Adoptată la Bruxelles, 17 iulie 2017.

            Pentru Consiliu

            Președintele

         T. TAMM

      (1)  Aprobarea din 5 iulie 2017 (nepublicată încă în Jurnalul Oficial)

      (2)  Decizia 88/540/CEE a Consiliului din 14 octombrie 1988 privind încheierea Convenției de la Viena privind protecția stratului de ozon și a Protocolului de la Montreal privind substanțele care epuizează stratul de ozon (JO L 297, 31.10.1988, p. 8).

      (3)  Decizia 91/690/CEE a Consiliului din 12 decembrie 1991 privind încheierea amendamentului la Protocolul de la Montreal privind substanțele care epuizează stratul de ozon, adoptat la Londra, în iunie 1990, de către părțile semnatare ale protocolului (JO L 377, 31.12.1991, p. 28).

      (4)  Decizia 94/68/CE a Consiliului din 2 decembrie 1993 privind încheierea amendamentului la Protocolul de la Montreal privind substanțele care epuizează stratul de ozon (JO L 33, 7.2.1994, p. 1).

      (5)  Decizia 2000/646/CE a Consiliului din 17 octombrie 2000 privind încheierea amendamentului la Protocolul de la Montreal privind substanțele care epuizează stratul de ozon (JO L 272, 25.10.2000, p. 26).

      (6)  Decizia 2002/215/CE a Consiliului din 4 martie 2002 privind încheierea celui de-al patrulea amendament la Protocolul de la Montreal privind substanțele care epuizează stratul de ozon (JO L 72, 14.3.2002, p. 18).

      (7)  Decizia (UE) 2016/1841 a Consiliului din 5 octombrie 2016 privind încheierea, în numele Uniunii Europene, a Acordului de la Paris adoptat în temeiul Convenției-cadru a Națiunilor Unite asupra schimbărilor climatice (JO L 282, 19.10.2016, p. 1).

      (8)  Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006 (JO L 150, 20.5.2014, p. 195).

      (9)  Data intrării în vigoare a Amendamentului de la Kigali se va publica de către Secretariatul General al Consiliului în Jurnalul Oficial al Uniunii Europene.